《閒居有感》
宋代·陈著

参差梅竹槿花篱，强对溪山傲百罹。
终日书声清屋气，四时蔬食寿家规。
苦儿知学何妨懒，老妇安贫未觉衰。
无处可修床下拜，门前心事碧天涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。